ཐུན་མོང་བ་ངག་གི་ལས་ནི་ནད་པའི་འཚོ་འཆི་དང་ནད་སྟོབས་ཆེ་ཆུང་།ནད་གཞི་གང་ཡིན།ནམ་འཆི་དང་ནམ་སོས་ཀྱི་དུས་དང་ནད་མིང་སོགས་གསལ་བོར་བརྗོད་པ་སྟེ་ཁ་དམར་གདགས་པ་ལ་བྱའོ།ཡང་ཁ་དམར་གཉིས་སུ་གདགས་པ་ནི་རྟོགས་ན་དུང་འབུད་ལྟ་བུར་གདགས་པ་དང་གཅིགམ་རྟོགས་ན་སྦྲུལ་ལྕེ་ལྟ་བུར་གདགས་པ་དང་གཉིས་སོ།ཁ་དམར་གསུམ་དུ་གདགས་པ་ནི་ནད་པས་བཤད་པ་དང་སྨན་པས་བརྟག་པ་གཉིས་གཅིག་ཏུ་མཐུན་ན་གསལ་བར་གདབ་པ།སྨན་པས་བློས་ཆོད་ཀྱང་ཡུལ་ནད་པ་དང་བསྟུན་པ།བཟང་ངན་གང་ཡང་སྲིད་པའི་སྒོ་མི་བགག་པར་རྫོང་ལ་བྲོས་པའོ།